
Les 2 – Werkkaart MEMO

	Aktiwiteit 1: Veranderinge Tydens Puberteit
Voltooi die volgende aktiwiteit in pare.   



Lees deur die lys van veranderinge hieronder en organiseer dit in drie groepe: 
· Kom slegs by seuns voor
· Kom slegs by meisies voor
· Kom by beide seuns en meisies voor

	1. Die stem word dieper en laer
2. Borste ontwikkel en heupe word breër
3. Gesighare kan groei
4. Menstruasie begin
5. Nagtelike ejakulasie kan voorkom
6. Ovulasie begin
7. Vinnige toename in lengte
	8. Vel word olierig en puisies/aknee kan ontwikkel
9. Liggaamshare neem toe
10. Sweet en liggaamsreuk kan toeneem
11. Kan swanger raak
12. Ereksies kan voorkom
13. Gewig kan toeneem




Seuns en meisies:

· Vinnige toename in lengte
· Vel word olierig en puisies/aknee kan ontwikkel
· Liggaamshare neem toe
· Gewig kan toeneem
· Sweet en liggaamsreuk kan toeneem




















Slegs meisies:

· Borste ontwikkel en heupe word breër
· Menstruasie begin (maandstonde)
· Ovulasie (vrystelling van eierselle) begin
· Kan swanger raak





















Slegs seuns:

· Stem word dieper en laer
· Gesighare kan groei 
· Ereksies kan voorkom
· Nagtelike ejakulasie kan voorkom

	Aktiwiteit 2: Primêre en Sekondêre Veranderinge
Voltooi die volgende aktiwiteit in pare.   



Gebruik die notas hieronder en skep ’n plakkaat op die Les 2 – Plakkaat-templaat oor die primêre en sekondêre veranderinge wat tydens puberteit by seuns en meisies plaasvind.

Jy mag kort notas skryf en illustrasies gebruik, maar maak seker dat jy op die feite fokus.

Jou plakkaat moet die volgende dek:
· veranderinge in manlike en vroulike voortplantingsorgane
· menstruasie en ovulasie by vroue
· spermproduksie (saadvorming), ereksies en nagtelike ejakulasie by seuns
· velprobleme en verhoogde liggaamsreuk

	Notas van die video " Decoding Puberty "

Adolessensie is die brug tussen kinderjare en volwassenheid. Gedurende hierdie tyd gaan jou liggaam deur vinnige ontwikkeling wat deur biologiese veranderinge veroorsaak word.

1. Hormonale veranderinge 
Hormone is chemiese boodskappers in die liggaam wat help om puberteit te aktiveer. Tydens puberteit ontvang verskillende dele van die liggaam seine vanaf hormone om te groei, volwasse te word en te verander. 
· By seuns speel testosteroon ’n belangrike rol in veranderinge soos spermproduksie, groei van die testikels, ’n dieper stem en meer liggaamshare.
· By meisies speel estrogeen ’n belangrike rol in veranderinge soos borsontwikkeling, breër raak van die heupe en die begin van menstruasie.

2. Vinnige fisiese groei en sekondêre geslagskenmerke
Jy mag dalk opmerk dat jy skielik uit jou skoene of klere groei, of dat jy ’n bietjie lomp voel. Dit word deur vinnige fisiese groei veroorsaak. Jou bene en spiere ontwikkel vinnig soos jou liggaam na volwasse lengte en krag beweeg.

Sekondêre geslagskenmerke is sigbare veranderinge wat toon dat die liggaam volwasse word, maar hierdie kenmerke is nie direk betrokke by voortplanting nie. Dit kan veranderinge insluit soos ’n dieper stem, gesigshare, borsontwikkeling, breër heupe en meer liggaamshare.


3. Primêre veranderinge in die voortplantingstelsel
Primêre veranderinge behels die groei en rypwording van die voortplantingsorgane. Hierdie veranderinge dui daarop dat die liggaam biologies in staat is om voort te plant. 
· By meisies sluit hierdie veranderinge ovulasie en die begin van menstruasie in.
· By seuns sluit hierdie veranderinge spermproduksie, groei van die testikels en nagtelike ejakulasie in.

4. Ander algemene veranderinge
Almal kan ook velprobleme, soos aknee, en verhoogde liggaamsreuk ervaar namate die sweetkliere meer aktief raak.


→ Leerders sal persoonlike reaksies op hierdie aktiwiteit hê.

	Aktiwiteit 3: Invloed van Veranderinge op Selfbeeld
Voltooi die volgende aktiwiteit individueel.



Neem 'n oomblik om die vrae wat volg te antwoord.
1.	Beskryf hoe fisiese veranderinge in 'n tiener se liggaam hul selfbeeld kan beïnvloed.	   (1 × 2) (2)

Moontlike antwoorde kan die volgende insluit:
· Tieners kan onseker oor hulself voel soos hul liggame verander, (🗸) wat hulle minder selfversekerd oor hul voorkoms kan maak. (🗸)
· Tieners kan meer bewus raak van hoe hulle lyk, (🗸) wat hulle selfbewus of bekommerd kan laat voel oor hoe ander hulle sien. (🗸)
· Fisiese veranderinge kan veroorsaak dat tieners hulself met ander vergelyk, (🗸) wat hul selfbeeld kan verlaag as hulle voel dat hulle te vroeg/te laat/anders ontwikkel. (🗸)
· Tieners kan meer volwasse voel soos hul liggame verander, (🗸) wat hul selfvertroue kan verbeter/hulle kan help om gemakliker met hul identiteit te voel. (🗸)
· Hul selfvertroue kan dikwels tydens puberteit verander, (🗸) omdat hulle soms selfversekerd voel, maar onseker kan voel wanneer hulle veranderinge opmerk wat hulle nog nie verstaan of aanvaar nie. (🗸)

Enige EEN van die bogenoemde vir TWEE punte
(d.w.s. EEN punt vir stelling en EEN punt vir motivering/verduideliking)

2.	Bespreek hoe eksterne invloede, soos vriende, portuurgroep en sosiale media, tieners se 
gevoelens ten opsigte van hul liggame en voorkoms kan beïnvloed.		  	 (1 × 2) (2)

Moontlike antwoorde kan die volgende insluit:
· Vriende/portuurlede kan kommentaar lewer oor ’n tiener se liggaam/voorkoms, (🗸) wat die tiener meer selfversekerd of onseker oor sy/haar voorkoms kan laat voel. (🗸)
· Sosiale media kan tieners aan onrealistiese skoonheidsideale blootstel, (🗸) wat kan veroorsaak dat hulle hulself negatief met geredigeerde/gefilterde beelde vergelyk. (🗸)
· Groepsdruk kan veroorsaak dat tieners voel hulle moet op ’n sekere manier aantrek/lyk/optree om in te pas, (🗸) wat hul selfvertroue/selfaanvaarding kan beïnvloed. (🗸)
· Positiewe ondersteuning van vriende/maats kan tieners help om aanvaar te voel, (🗸) wat hulle meer gemaklik met hul voorkoms kan laat voel. (🗸)

Enige EEN van die bogenoemde vir TWEE punte
(d.w.s. EEN punt vir stelling en EEN punt vir motivering/verduideliking)








3.	Beveel TWEE maniere aan waarop tieners tydens puberteit aandag kan skenk aan 
hul selfbeeld.								                                          (2 × 2) (4)

Hulle kan...
· vermy om hulself te veel met ander te vergelyk, veral op sosiale media, (🗸) wat hulle kan help om minder druk te voel omdat hul voorkoms aan sekere standaarde moet voldoen. (🗸)
· praat met iemand wat hulle vertrou, soos ’n vriend/ouer/familielid, (🗸) wat hulle kan help om ondersteuning te ervaar wanneer hulle onseker is oor die veranderinge. (🗸)
· na hul gesondheid omsien deur te oefen/gesond te eet/genoeg te rus, (🗸) wat hulle kan help om meer selfversekerd/positief oor hulself te voel. (🗸)
· hulself daaraan herinner dat almal teen hul eie tempo ontwikkel, (🗸) wat gevoelens van druk/verleentheid oor fisiese veranderinge kan verminder. (🗸)
· op hul sterkpunte fokus in plaas daarvan om net op hul voorkoms te fokus, (🗸) wat hulle kan help om selfvertroue te bou gebaseer op wie hulle as ’n volronde mens is. (🗸)

Enige TWEE van die bogenoemde vir TWEE punte elk
(d.w.s. EEN punt vir stelling en EEN punt vir motivering/verduideliking)

[Totaal: 8]

	Aktiwiteit 4: Refleksie
Voltooi die volgende aktiwiteit individueel.   



Gebruik die stellings hieronder om te besin oor hoe goed jy die inhoud van hierdie les verstaan het. Beoordeel jou begrip deur een van die volgende opsies te kies:

1 = Ek verstaan dit nog nie
2 = Ek het nog 'n paar vrae 
3 = Ek voel selfversekerd en verstaan die inhoud

	Stelling
	Antwoord: 1/2/3

	1.
	Ek verstaan dat puberteit ’n natuurlike proses is wat plaasvind wanneer die liggaam van kinderjare na volwassenheid ontwikkel.
	

	2.
	Ek verstaan dat hormone chemiese boodskappers is wat tydens puberteit seine na die veranderende liggaam uitstuur.
	

	3.
	Ek kan fisiese veranderinge identifiseer wat tydens puberteit by seuns kan plaasvind.
	

	4.
	Ek kan fisiese veranderinge identifiseer wat tydens puberteit by meisies kan plaasvind.
	

	5.
	Ek verstaan dat puberteit kan beïnvloed hoe tieners oor hulself voel en met ander omgaan.
	

	6.
	Ek weet dat dit normaal is om vrae oor puberteit en liggaamsveranderinge te hê.
	

	7.
	Ek kan gesonde maniere identifiseer om veranderinge soos liggaamsreuk, sweet of velprobleme te bestuur.
	



Identifiseer TWEE areas wat jy verder moet navors op grond van jou antwoorde in die refleksie hierbo.
→ Leerders sal persoonlike reaksies op hierdie aktiwiteit hê.

 Aktiwiteit 1: Veranderinge  T ydens  P uberteit   Voltooi die volgende aktiwiteit  in pare.     

  Lees deur die lys van veranderinge hieronder en organiseer dit in drie groepe:       Kom slegs by seuns voor      Kom slegs by meisies voor      Kom   by beide seuns en meisies voor    

1.   Die stem word dieper en laer   2.   Borste ontwikkel en heupe word breër   3.   Gesighare kan groei   4.   Menstruasie begin   5.   Na gtelike ejakulasie   kan voorkom   6.   Ovulasie begin   7.   Vinnige toename in lengte  8.   Vel word olierig en puisies/aknee kan  ontwikkel   9.   Liggaamshare neem toe   10.   Sweet en liggaamsreuk kan toeneem   11.   Kan  swanger raak   12.   Ereksies kan voorkom   13.   Gewig kan toeneem  

                           

Slegs  seuns :        Stem word dieper en  laer      Gesighare kan groei       Ereksies kan voorkom      Na gtelike ejakulasie   kan voorkom                                           Slegs  meisies :        Borste ontwikkel en  heupe  word breër      Menstruasie begin  (maan dstonde)      Ovulasie (vrystelling  van eiers elle ) begin      Kan  swanger   raak                                         Seuns en meisies :        Vinnige toename in  lengte      Vel word olierig en  puisies/aknee kan  ontwikkel      Liggaamshare neem toe      Gewig kan  toeneem      Sweet en liggaamsreuk  kan toeneem                                    

